b'\n_START_ARTICLE_\n\xc4\x8cude\xc5\xbeni studenec\n_START_SECTION_\nPovzetek vsebine\n_START_PARAGRAPH_\nPravljica pripoveduje o ubogem drvarju, ki je z \xc5\xbeeno \xc5\xbeivel pod Menino planino.Vse \xc5\xbeivljenje je trdo delal v gozdu, ko pa se je postaral, je gladoval z ostarelo \xc5\xbeeno vred in \xc5\xbealoval za izgubljeno mladostjo. Nekega dne se mu je prikazala vila z Menine planine in ga zaradi po\xc5\xa1tenosti in delavnosti nagradila in ga odpeljala globoko v gozd k \xc4\x8dude\xc5\xbenemu studencu, ki vra\xc4\x8da mladost. Drvar se je napil mladosti in se mlad vrnil k svoji \xc5\xbeeni in ji povedal, kaj je do\xc5\xbeivel. \xc5\xbdena je slilila vanj dokler ji ni povedal kje je \xc4\x8dude\xc5\xbeni studenec. Ko je pri\xc5\xa1la tja, je za\xc4\x8dela piti vodo in ker je \xc5\xbeelela postati mlaj\xc5\xa1a od mo\xc5\xbea, je pila, dokler se ni pomladila v dojen\xc4\x8dka. Drvar se je kmalu o\xc5\xbeenil in njegova druga \xc5\xbeena je zibala dete - drvarjevo prvo \xc5\xbeeno. Ljudje so se mu posmehovali in tudi sami pri\xc4\x8deli iskati \xc4\x8dude\xc5\xbeni studenec, toda nikoli ga niso na\xc5\xa1li.\n_START_SECTION_\nAnaliza\n_START_PARAGRAPH_\nZgodba se dogaja na dveh krajih. Del zgodbe se dogaja v majhni vasi pod Menino planino, del zgodbe pa se dogaja globoko v gozdu, kjer te\xc4\x8de \xc4\x8dude\xc5\xbeni studenec. \xc4\x8cas dogajanja ni jasno razviden iz zgodbe. Glavna knji\xc5\xbeevna oseba je star, drvar, ki \xc5\xbeivi z \xc5\xbeeno in oba \xc5\xbealujeta za izgubljeno mladostjo. Njun socialni status je nizek, saj se pre\xc5\xbeivljata le s trdim delom v gozdu, v lasti pa sta imela le leseno bajto in majhen kos zemlje. Pomembno vlogo igra tudi vila, ki ima nadnaravne sposobnosti, saj pozna \xc4\x8dude\xc5\xbeni studenec, ki vra\xc4\x8da mladost. Vidi stisko drvarja in ker je bil vse \xc5\xbeivljenje po\xc5\xa1ten in delaven, se odlo\xc4\x8di, da mu pove za \xc4\x8dude\xc5\xbeni studenec. Drvar poslu\xc5\xa1a vilo in neha piti vodo, ko mu vila to pove. Ni pa tako z drvarjevo \xc5\xbeeno. Ta iz sebi\xc4\x8dne \xc5\xbeelje, da bi postala mlaj\xc5\xa1a od mo\xc5\xbea pije vodo dokler se ne pomladi v dojen\xc4\x8dka._NEWLINE_Nauk je, da nas sebi\xc4\x8dnost pokvari in \xc5\xa1koduje ljudem okoli nas. Gozd je kraj, kjer je drvar delal celo \xc5\xbeivljenje in tam tudi zapravil svojo mladost. Bruno Bettelheim pravi, da gozd v pravljicah simbolizira kraj, kjer se soo\xc4\x8dimo z notranjo temo in se skoznjo prebijemo, razre\xc5\xa1imo tudi negotovost o tem kdo smo in kjer spoznamo kdo \xc5\xbeelimo biti. Star drvar je v gozdu izgubil mladost, vendar jo je po nasvetu vile dobil nazaj. Za vile Bruno Bettelheim pravi, da se v zgodbah pojavijo na vsem lepem in pomagajo junaku najti sre\xc4\x8do. Junaku nudijo pomo\xc4\x8d in mu stojijo ob strani, v zameno pa ne zahtevajo ni\xc4\x8desar. V obravnavani pravljici vila nudi pomo\xc4\x8d drvarju, ko vidi njegovo stisko.\n_START_SECTION_\nPrimerjava \xc4\x8cude\xc5\xbenega studenca in \xc4\x8cude\xc5\xbenega vodnjaka\n_START_PARAGRAPH_\nPravljici sta si po motivu podobni, razlikujeta pa se po zgodbi. V pravljici \xc4\x8cude\xc5\xbeni vodnjak vodnjak odkrije bogat sin kana, ki napaja svojih devetnajst tiso\xc4\x8d konj in v reki ni ve\xc4\x8d dovolj vode. V pravjlici \xc4\x8cude\xc5\xbeni studenec pa drvarju vila poka\xc5\xbee pot do \xc4\x8dude\xc5\xbenega studenca._NEWLINE_Drvar dobi mladost, sin kana pa le vodo za svoje konje, ki pa je nikoli ne zmanjka. Zato vedno daruje vodnjaku jalovo kobilo. Drvar pa vodo, ki mu vrne mladost, sprejme kot dar in ni\xc4\x8d ne da v zameno. Toda na koncu pravljice nikoli ve\xc4\x8d ne najde studenca, sin kana pa se znova in znova vra\xc4\x8da napojit konje in se neko\xc4\x8d spusti v vodnjak, da bi odkril njegovo skrivnost. V njem Tam odkrije vhod v grad, kjer spi lepotica, ki se bo poro\xc4\x8dila z vsakim, ki jo trikrat zaporedoma prebudi. Sin si to pridobi s pripovedovanjem pravljic in se poro\xc4\x8di z lepotico. Drvarjeva \xc5\xbeena pa se na koncu pomladi v dojen\xc4\x8dka, ker je spila preve\xc4\x8d vode iz \xc4\x8dude\xc5\xbenega studenca._NEWLINE__NEWLINE_\xc4\x8cude\xc5\xbeni vodnjak je sinu kana prinesel dobro (\xc5\xbeeno in vodo), \xc4\x8dude\xc5\xbeni studenec pa drvarju dobro in slabo (mladost in \xc5\xbeeno-dojen\xc4\x8dka)'